Președintele Austriei prins la restaurant după ora 23:00. Cum a justificat încălcarea restricției.
Alexander Van der Bellen, preşedintele Austriei, a fost surprins la un restaurant alături de soţia sa şi de câtiva prieteni. Austria a redeschis restaurantele, dar acestea nu au voie să funcţioneze mai târziu de ora 23:00. Van der Bellen a transmis pe Twitter că a făcut o greşeală.
Alexander Van der Bellen, preşedintele în vârstă de 76 de ani al Austriei, a încălcat o restricţie a guvernului Austriac. El a mers în weekend împreună cu soţia şi câtiva prieteni la un restaurant, unde au stat până noaptea târziu.Deşi restaurantele ar trebui să se închidă la ora 23:00, preşedintele austriac şi prietenii săi au stat şi după această program"Îmi pare sincer rău. A fost o greşeală. Am ieşit pentru prima dată de când s-a impus izolarea naţională. Am ieşit cu doi prieteni şi cu soţia mea. Am vorbit şi am pierdut noţiunea timpului", a spus el pe Twitter.Alexander Van der Bellen a transmis că îşi va asuma responsabilitatea dacă patronul restaurantului va avea de suferit de pe urma acestui incident"Am închis după ultima rundă de băuturi, la 23:00, aşa cum ne cere legea. Am crezut că mai au voie clienţii să stea pe terasa dacă îşi doresc acest lucru", a spus proprietarul restaurantului.Austria a redeschis parcurile, magazinele mici, magazinele de bricolaj, grădinile publice şi terasele.